משנת 2011 עד שנת 2020 כיהן כחבר בהנהלת יד ושם. בשנת 2014 נבחר לחבר הוועד המנהל של יד ושם.
פרסומים.
כתב כ-200 מאמרים בעיתונות המדעית בתחומי הרפואה, הגנטיקה והאפדימיולוגיה.
חבר בוועדת העורכים של כתב העת למשפט, בריאות וביואתיקה – Journal of Health Law and Bioethics של הקריה האקדמית אונו.
פרסים והוקרה.
בשנת 2002 זכה בפרס דוד בן-גוריון על מפעל חיים ברפואה.
האטיי (נפה)
נפת האטיי (בטורקית: Hatay ili) היא הנפה הדרומית ביותר מבין נפות טורקיה. היא ממוקמת כמעט כולה מחוץ לאנטוליה, לאורך החוף המזרחי של הים הלבנטיני. הנפה גובלת בסוריה מדרום וממזרח, ומצפון בנפות אדנה ואוסמניה. הנפה היא חלק ממישור צ'וקורובה, ובירתה המנהלית של הנפה היא אנטקיה.
הריבונות על הנפה נותרה שנויה במחלוקת בין טורקיה לסוריה השכנה, שטוענת כי לנפה היה רוב ערבי דמוגרפי, והופרדה ממנה כנגד הוראות המנדט הצרפתי על סוריה בשנים שלאחר כיבוש סוריה על ידי צרפת לאחר מלחמת העולם הראשונה. למרות שהמחלוקת על האטיי בין שתי המדינות נותרה בדרך כלל שלווה, סוריה מעולם לא ויתרה רשמית על תביעותיה כלפיה ועדיין מציגה אותה בגבולה במפות רשמיות.
במהלך מלחמת האזרחים בסוריה, הנפה חוותה זרם של פליטים. לפי נתונים רשמיים, נכון ל-21 באפריל 2016 שכנו במחוז 408,000 פליטים סורים.
איסלאס מריאס
איי מריה (בספרדית: Islas Marías; "איסלאס מריאס") הם ארכיפלג של ארבעה איים השייכים למקסיקו. הם ממוקמים באוקיינוס השקט, מאה קילומטרים מול חופי מדינת נאיאריט ו-370 קילומטרים דרומית מזרחית לקצה באחה קליפורניה. מבחינה מינהלית, האיים מהווים חלק מהממשל העירוני מוניציפלי של סן בלאס, נאיאריט. האיים שימשו כמושבת עונשין עד 18 בפברואר 2019, כאשר הנשיא אנדרס מנואל לופז אוברדור הורה על סגירת פעולתו של הכלא הפדרלי באיי מריאס.
האירופאי הראשון שגילה את האיים היה דייגו הורטאדו דה מנדוסה, בן דודו של הרנאן קורטס ב-1532, שהעניק להם את השם איי מגדלנס (Islas Magdalenas), על שם מריה מגדלנה. לא נמצאו באי עדויות למגורים קודמים של עמים ילידים.
בשנת 2010 הוגדר הארכיפלג על ידי אונסק"ו כשמורה ביוספרית.
גאוגרפיה.
האיים הם בשטח כולל (מצרפי) של 244.97 ק"מ, והאוכלוסייה הם היא של 1,116 איש. באיסלה מריה מאדרה נמצאים נכון למפקד 2005 גם כ-8,000 אסירים. שאר האיים אינם מיושבים. היישוב המרכזי הוא פוארטו באלטו, עם 602 תושבים.
האי של האם מריה, "איסלה מריה מאדרה", , הוא הגדול מבין האיים, עם שטח של 145.28 ק"מ. הוא מאכלס את כלא איסלאס מריאס, שהוקם שם ב-1905. שני האיים הגדולים הבאים הם איסלה מריה מגדלנה (70.44 ק"מ), ובהמשך דרומה, איסלס מריה קליאופאס , ( 19.82 ק"מ). הם נקראו על שם שלוש נשים הנקראות מרים בברית החדשה המקראית, מרים, אם ישו, מרים המגדלית ומרים אשת קלופה בהתאמה, והן מכונות ה-Tres Marias, שלוש המריות. אי קטן יותר, סן חואניטו, בשטח של 9.1 ק"מ שוכן מול החוף הצפוני של איסלה מריה מאדרה.
האיים מפורטים מצפון לדרום בטבלה הבאה:
גאולוגיה.
מחקרים תומכים בהשערה שאיי מריאס הם שברים של קרום יבשתי שנותרו מההפרדה של חצי האי באחה קליפורניה מהיבשת של מקסיקו. סלעים שנמצאו באיים מתכתבים עם סלעים שנמצאו סביב קאבו סן לוקאס, כמו גם פוארטו ואיארטה.
מזג האוויר.
הטמפרטורה הממוצעת של האי היא כ־30 מעלות בממוצע לאורך השנה. בחודשים אפריל, מאי ויוני הטמפרטורות חוצות לפעמים את הגבול של שלושים וחמש מעלות צלזיוס. בדצמבר, ינואר ופברואר הטמפרטורות נשארות לעיתים מתחת לעשרים וחמש מעלות. במקרים נדירים הטמפרטורה עשויה לרדת מתחת לעשרים מעלות צלזיוס. רוב הזמן מזג האוויר נשאר יבש אבל ביולי, אוגוסט וספטמבר עשויים לרדת גשם של עד 10 מ"מ. מהירות הרוח הממוצעת היא בין שנים עשרה לתשעה עשר קמ"ש.
הוריקן וילה.
הוריקן וילה עבר באיסלאס מריאס ב-23 באוקטובר 2018. מרכז ההוריקנים הלאומי דיווח על "נחשול סערה מסכן חיים שמתרחש לאורך חופי איי מריאס.
מגדלור.
באיים נמצא מגדלור פעיל, הממוקם על רכס מעל פוארטו באלטו באיסלה מריה מאדרה. גובה המגדלור הוא שישים ושניים מטרים, שהם כ־30 קומות. הגלריה הראשית של המגדלור צבועה בלבן ואילו מגדל המגדלור נצבע באדום ולבן. המגדלור עשוי בטון ועם המגדלור נבנה גם בית שומר אחד גדול. הוא מאיר שני הבזקים לבנים כל 10 שניות. קוטר המגדלור הוא שבעה מטרים.
כלא איי מריה.
כלא איסלאס מריאס נבנה בשנת 1905. אחד מהאסירים היותר בולטים בכלא היה הסופר הפרוגרסיבי המקסיקני חוסה רבולטאס שכתב את ספרו הראשון Los Muros de Agua (חומות המים, 1941) בזמן שהיה כלוא שם.
נשיא מקסיקו, אנדרס מנואל לופס אוברדור, הודיע ב-18 בפברואר 2019, כי הממשל בראשותו יסגור את הכלא הפדרלי באיסלס מאריאס, ויחליף אותו במרכז תרבותי חדש שייקרא על שמו של חוסה רבולטאס. בהצהרתו אמר כי הוא רוצה לקדם "יותר בתי ספר ופחות בתי כלא".
סמיר סמאילגיץ'
סמיר סמאילגיץ' (באלבנית: Semir Smajlagić; נולד ב-18 בספטמבר 1998 בזניצה שבבוסניה והרצגובינה) הוא כדורגלן בוסני המשחק בעמדת החלוץ.
קריירת מקצונית.
סמיר סמאילגיץ' החל את להתאמן בקבוצת נוער של סרייבו והמשיך לקבוצת בוגרים. במחצית השנייה של עונת 2017/18 הוא חתם במועדון הסלובני גוריצה. תקופה מסוימת הוא שיחק בהשאלה ובשנת 2021 חזר לגוריצה במדיה שיחק בסך הכול 50 משחקים.
לפני תחילת עונת 2021 הוא חתם באסטנה. הוא לכה איתה להצלחה וב-2 בינואר 2022 אסטנה הודיעה כי הוא עזב את המועדון בהסכמה הדדית.
עוד במהלך עונת 2022 סמאילגיץ' חתם בקבוצת "נסאף קארצ'י" שמשחקת בליגת העל האוזבקית.
בשנים 2016/17 הוא שיחק מספר פעמים בנבחרת בוסניה לנוער.
איש הזאב בספיישל ליל כל הקדושים
איש הזאב בספיישל ליל כל הקדושים הוא ספיישל טלוויזיה אמריקאי שיצא בקרוב בבימויו של מייקל ג'יאצ'ינו עבור שירות הסטרימינג דיסני+, המבוסס על מארוול קומיקס. הוא נועד להיות ספיישל הטלוויזיה הראשון ביקום הקולנועי של מארוול (MCU), תוך שיתוף המשכיות עם סרטי הזיכיון. הספיישל מופק על ידי אולפני מארוול.
גאל גרסיה ברנאל מככב בספיישל, יחד עם לאורה דונלי. הפיתוח של הספיישל החל באוגוסט 2021, כשברנאל לוהק באותו נובמבר. ג'יאצ'ינו הצטרף במרץ 2022, לפני תחילת הצילומים מאוחר יותר באותו חודש באטלנטה, ג'ורג'יה, והסתיימו בסוף אפריל.
הספיישל מתוכנן להשתחרר בדיסני+ באוקטובר 2022, כחלק מהשלב הרביעי של היקום הקולנועי של מארוול.
עלילה.
ג'ייק מנסה להגן על משפחתו, על העיירה הקטנה שלו באריזונה, ועל עצמו לאחר שהפך לאיש הזאב החדש בלילה.
דמויות ושחקנים.
גאל גרסיה ברנאל ולאורה דונלי לוהקו לתפקידים לא ידועים, כאשר ברנאל אמר כי הם מגלמים דמויות אנשי זאב.
הפקה.
פיתוח.
הדמות של מארוול קומיקס איש הזאב בלילה תוכננה לסרט עלילתי במאי 2001, שיקבל רישיון מאולפני מארוול ויופץ על ידי Dimension Films, עם סיפור שפותח על ידי אבי ארד מאולפני מארוול, קווין פייגי וארי ארד. הנס רודינוף כתב את התסריט ביוני 2002 בעקבות כמה טיוטות מאת ג'ון פאסנו, ו-Crystal Sky Pictures הייתה אמורה להפיק את הסרט יחד. בפברואר 2003, רוברט נלסון ג'ייקובס כתב את הסרט, כאשר סטיבן פול ופטריק אוולד הפיקו עבור קריסטל סקיי לצד בראד וסטון וניק פיליפס עבור סרטי Dimension. בתחילת מרץ 2004, הפרויקט פורסם בשוק הסרטים האמריקאי להפצה, ובנובמבר, קריסטל סקיי התכוננה לצלם את הסרט בבריטניה במהלך ששת החודשים הבאים. בנובמבר הבא, קריסטל סקיי תכננה להכריז על במאי וצוות שחקנים בקרוב, ולהתחיל לצלם ב-2006, אבל זה לא יצא לפועל. אולפני מארוול התכוונו להשתמש בדמות בפרויקט של היקום הקולנועי של מארוול כבר בפברואר 2019, כאשר קווין סמית' התבשר כי אינו יכול להציג את איש הזאב בלילה בסדרת האנימציה שלו הווארד הברווז, עקב התוכניות של אולפני מארוול עצמם.
באוגוסט 2021, אולפני מארוול פיתחו ספיישל טלוויזיה בנושא ליל כל הקדושים עבור דיסני+, שלפי הדיווחים התרכז באיש הזאב בלילה, אם כי לא ברור אם הגרסה של ג'ק ראסל או ג'ייק גומז של הדמות תוצג. מוקדם יותר באותו החודש, פרודקשן וויקלי פרסמו פרויקט איש הזאב בלילה בדוח שלהם על פרויקטים עתידיים בפיתוח. מייקל ג'יאצ'ינו נשכר לביים את הספיישל בן שעה אחת במרץ 2022, לאחר שמועה שביים פרויקט של מארוול דיסני+ מאז דצמבר 2021; ג'יאצ'ינו ביים בעבר את הסרט הקצר מ-2018 אתגר מפלצות ופרק האנימציה של מסע בין כוכבים: מסע קצרים: Ephraim and Dot (2019). הפרויקט זכה לכינוי על ידי אחדים בשם איש הזאב בלילה, למרות ש-Hollywood Reporter ציינו כי תהיה לו כותרת אחרת. הגרסה של ג'ייק גומז של הדמות השתמשה במוזיקה כדי לסייע בשליטה על הטרנספורמציות שלו, שלדעת שיין רומצ'יק ב-Collider יכול היה להיות סיבה לכך שג'יאצ'ינו פנה לביים. ג'יאצ׳ינו אישר שהוא ביים את הספיישל ביוני 2022, כינה אותו מהנה אך "תהליך מאתגר", והיה מקווה שפרטים נוספים עליו יתגלו "בקרוב מאוד".
ליהוק.
חיפוש אחר שחקן לטיני זכר בשנות ה-30 לחייו כדי לגלם את התפקיד הראשי בספיישל היה בעיצומו בסוף אוגוסט 2021, כאשר גאל גרסיה ברנאל לוהק לתפקיד בנובמבר. בינואר 2022, לאורה דונלי לוהקה לתפקיד לא ידוע.
צילומים.
הצילומים היו צפויים להתחיל בסוף מרץ 2022 באולפני Trilith באטלנטה, ג'ורג'יה, תחת שם העבודה Buzzcut, ולהתחיל ב-29 במרץ. זואי ווייט משמשת כצלמת קולנוע. הצילומים היו אמורים להתחיל בפברואר ולהימשך חודש עד מרץ 2022. הצילומים הסתיימו בסוף אפריל 2022.
הפצה.